เรื่องร้องเรียน (ความปลอดภัย,ถนน) วันที่ 2022-09-11 14:45:14 — แขวงจอมพล เขตจตุจักร กรุงเทพมหานคร
ถนนพหลโยธินฝั่งสวนจตุจักรบริเวณห้าแยกลาดพร้าว เส้นจราจรไม่มีความเป็นระเบียบเลยครับ งงและสับสนมากครับ ไม่ทราบว่าฝ่ายโยธาตรวจรับงานกันยังไงครับทำไมถึงให้ผลงานห่วยๆแบบนี้ผ่านมาได้ครับ

เห็นแบบนี้แต่อาจก่อให้เกิดอุบัติเหตุและความสับสนต่อผู้ขับขี่ได้นะครับ หากมีอุบัติเหตุ จะรู้ได้ไงว่าใครผิดใครถูก จะเอาเส้นไหนยึดเป็นเส้นเก่าเส้นใหม่ แบบนี้มันสับสนมากนะครับ ยิ่งเวลาตอนกลางคืนหรือฝนตกมันยิ่งอันตรายนะครับเพราะมันงงมากนะครับว่าเอายึดเอาเส้นไหนเป็นหลัก

อุบัติเหตุสามารถเกิดขึ้นได้ตลอดเวลา ทางหน่วยงานเขตที่ดูแลเรื่องนี้ควรเอาใจใส่นะครับ เพื่อชีวิตและความปลอดภัยของผู้ใช้ทางและผู้เสียภาษี ต้องจัดการทำให้เส้นแบ่งช่องจราจรมีความชัดเจนและไม่สับสนต่อผู้ใช้ทางที่เสียภาษี ทั้งในเวลากลางวันและกลางคืน เพื่อความปลอดภัยบนท้องถนนนะครับ